Հողմատակ կղզիներ

Հողմատակ կղզիներ, Հարավ-Անտիլյան կղզիներ, Փոքր Անտիլյան կղզիների հարավային մասը Կարիբյան ծովում։ Բաղկացած են Արուբա, Կյուրասաո, Բոնայրե (պատկանում են Նիդերլանդներին), Ավես, Լոս Ռոկես, Օրչիլա, Բլանկիլիա և Լոս էրմանոս (պատկանում են Վենեսուելային) կղզիներից։ Տարածությունը 1200 Կմ2 է, բնակչությունը՝ 230 հազար մարդ (1972 թվական)։ Կղզիների մեծ մասն ունի հրաբխային ծագում, ծածկված է չոր անտառներով ու թփուտներով։ Մշակում են սորգո, բատաա, բանան։ Կյուրասաո և Արուբա կղզիներում կան նավթավերամշակման գործարաններ, Լոս Ռոկես և Օրչիլա կղզիների մոտ՝ մարգարտի հանույթ։ Առավել խոշոր քաղաքն ու նավահանգիստը Վիլլեմստադն է։ Անվանումը բացատրվում է հյուսիսարևելյան պասսատների ազդեցության տակ գտնվելու հանգամանքով։ 

Կղզեխմբեր այբբենական կարգով
Ատլանտյան օվկիանոսի կղզիներ